  Туспуктэм: Григорий Фомин Майя Бывальцева Удмуртиын нимысьтыз ожгар ужрадэ пыриськись ожгарчиослэсь семьяоссэс пиналъёсты муниципал нылпи садъёсын возён понна тыронъёслэсь мозмытозы. Со сярысь элькунлэн тӧроез Александр Бречалов мерлыко вотэсъёсысь бамаз ивортӥз. « Ожграчиос тодыны кулэ, доразы ваньмыз умой шуыса. Соин ик нимысьтыз ужрадэ пыриськисьёслэн семьяоссы понна эшшо одӥг юрттэт кутӥськом – нылпи садъёс понна анай-атай тыриськонлэсь мозмытӥськом » Александр Бречалов, Удмуртилэн тӧроез Тыриськонлэсь мозмытӥськон понна нылпи садэ куриськон готжтыны но зэматӥсь ужкагазъёс сётыны кулэ. Удмуртилэн тӧроез ёрос но кар кивалтӥсьёсты интыысь эсэплыко актъёсты элькунъя тупатыны, юрттэтэз басьтыны быгатӥсь семьяосты лыдъяны но калыклы мерлыко юрттэт сётонъя министерствоен ӵошатыны куриз. Тодэ вайытом, ожгарчиослы но соослэн семьяоссылы федерал но улосвыл юрттэт чакламын. Со пӧлын кредит каникулъёс, ужъя гарантиос но мукет. Тегъёс: нимысьтызужрад юрттэт Удмуртия тыронъёс нылписад  